《再用前韵呈参义李郎中》
宋代·喻良能

独冷官曹有底忙，经旬不得造门墙。
雨添垂柳丝丝碧，风搅飞门片片香。
顾我摧颓如病颡，羡公腾踏胜飞黄。
新诗迥出南丰右，不是无香似海棠。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。